
ДОКЛАД

по чл.40м от Закона за независимия финансов одит

“Дурин и партньори” ООД е специализирано одиторско предприятие, регистриран одитор под № 0038 в регистъра на Института на дипломираните експерт-счетоводители.

Дружеството е с ограничена отговорност с капитал 5000 лева, разпределен в 50 дяла по 100 лева всеки между 3 физически лица, от които двама регистрирани одитори (Стоян Иванов Дурин и Даниела Стоянова Дурина), притежаващи общо 90% от капитала. Дружеството се управлява и представлява от Даниела Стоянова Дурина, регистриран одитор.

“Дурин и партньори” ООД е съучредител на International Association of Local Audit Firms (IALAF) със седалище в гр. Милано, Италия. Асоциацията е обединение на малки одиторски компании от Белгия, България, Естония, Италия, Румъния, Русия и Украйна (към датата на издаване на този доклад). Членовете на асоциацията са напълно независими в правно отношение.

Системата за контрол върху качеството се състои от политика за постигане на целите и процедури, необходими за спазването й. Те обхващат следните елементи:

· лидерски отговорности в рамките на фирмата;

· етични изисквания;

· приемане и продължаване на връзките с клиентите и специфични ангажименти;

· човешки ресурси;

· изпълнение на ангажимента;

· текущо наблюдение.

Извършени са прегледи за контрол върху качеството на ангажименти за одити на всички предприятия от обществен интерес и на избрани предприятия, които не са от обществен интерес. При прегледите не са установени отклонения от изискванията на системата за вътрешен контрол върху качеството, което показва добра ефективност на нейното функциониране.

Последната извършена проверка от Комисията за надзор над регистрираните одитори и Съвета за контрол върху качеството на одиторските услуги към Института на дипломираните експерт-счетоводители е завършила на 17 ноември 2015 година с поставена оценка за съответствие с всички съществени аспекти на изискванията за качество на извършваните одиторски услуги при прилагане на процедурите, определени в професионалните одиторски стандарти.

За финансовата 2014 година “Дурин и партньори” ООД е извършило одит на годишните финансови отчети на следните предприятия от обществен интерес:

· “Сток плюс” АД;

·  „Трансстрой Бургас“ АД;
· „Индъстри дивелъпмънт холдинг“ АД;

· „А.В. БИЛДИНГС“ АД;

·  “Х2 Грийн СПВ” АД;

· “Х1 Грийн СПВ” АД;
· „Ексклузив Пропърти“ АДСИЦ; и
· “Република холдинг” АД.

С настоящия доклад се потвърждава, че в дружеството е направена вътрешна проверка за спазване на изискванията, свързани с независимостта. За всеки клиент от регистрирания одитор и управителя, както и от членовете на екипа се изисква попълването на тест за проверка на независимостта.

Съдружниците, които са регистрирани одитори, са участвали в обучения по реда на чл.22 от ЗНФО както следва:

· участия в кръгли маси;

· участия в конференции;

· участия в професионални обучения;

· авторство на учебници и други специализирани издания.

Общият обем на приходите на дружеството, фактурирани през 2015 година, е 120 хил.лв., от които 93 хил.лв. за услуги по независим финансов одит и 27 хил.лв. за други услуги. 
Възнагражденията за одиторското предприятие се формират на база часова ставка и брой изразходвани часове с включена преценка за риск за всеки ангажимент.

Управител:



Даниела Дурина

